CELEX: 62012CB0579
Language: fi
Date: 2012-12-11 00:00:00
Title: Asia C-579/12 RX: Unionin tuomioistuimen (uudelleenkäsittelyjaosto) 11.12.2012 tekemä päätös unionin yleisen tuomioistuimen (muutoksenhakujaosto) asiassa T-268/11 P, komissio v. Strack, 8.11.2012 antaman tuomion uudelleenkäsittelystä

9.3.2013   
            
            
               FI
            
            
               Euroopan unionin virallinen lehti
            
            
               C 71/6
            
         Unionin tuomioistuimen (uudelleenkäsittelyjaosto) 11.12.2012 tekemä päätös unionin yleisen tuomioistuimen (muutoksenhakujaosto) asiassa T-268/11 P, komissio v. Strack, 8.11.2012 antaman tuomion uudelleenkäsittelystä
   (Asia C-579/12 RX)
   (2013/C 71/10)
   Oikeudenkäyntikieli: saksa
   
      Asianosaiset unionin yleisessä tuomioistuimessa
   
   
      Kantaja: Euroopan komissio
   
      Muu osapuoli: Guido Strack
   
      Uudelleen käsiteltävät kysymykset
   
   
            
               1)
            
            
               Uudelleenkäsittely koskee kysymystä siitä – kun otetaan huomioon unionin tuomioistuimen oikeuskäytäntö, joka koskee oikeutta palkalliseen vuosilomaan unionin sosiaalioikeuden periaatteena, joka myös nimenomaisesti mainitaan Euroopan unionin perusoikeuskirjan 31 artiklan 2 kohdassa ja joka on erityisesti tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (1) kohteena –, vahingoittaako unionin yleisen tuomioistuimen asiassa T-268/11 P, komissio vastaan Strack, 8.11.2012 antama tuomio unionin oikeuden yhtenäisyyttä ja johdonmukaisuutta sikäli kuin mainittu tuomioistuin on muutoksenhakutuomioistuimena
               
                           —
                        
                        
                           tulkinnut Euroopan unionin virkamiehiin sovellettavien henkilöstösääntöjen 1 e artiklan 2 kohtaa siten, ettei se kata direktiivissä 2003/88 tarkoitettuja työajan järjestämistä koskevia määräyksiä eikä etenkään palkallista vuosilomaa, ja
                        
                     
                           —
                        
                        
                           lisäksi tulkinnut mainittujen henkilöstösääntöjen liitteessä V olevaa 4 artiklaa siten, että siinä tarkoitetaan, että oikeus siirtää vuosilomaa yli mainitussa määräyksessä vahvistetun rajan voidaan myöntää vain siinä tilanteessa, että virkamies on estynyt hoitamasta virkaansa liittyviä työtehtäviään.
                        
                     
         
            
               2)
            
            
               Euroopan unionin tuomioistuimen perussäännön 23 artiklassa tarkoitettuja osapuolia sekä unionin yleisen tuomioistuimen käsittelemän asian asianosaisia kehotetaan jättämään unionin tuomioistuimelle kirjalliset huomautuksensa edellä mainitusta kysymyksestä yhden kuukauden määräajassa tämän päätöksen tiedoksi antamisesta laskettuna.
            
         
      (1)  EUVL L 299, s. 9.